- Hindi News
- National
- जींद रोड पर रखरखाव के अभाव में टूटी नाले की स्लैब, दुकानदारों ने जताया रोष
जींद रोड पर रखरखाव के अभाव में टूटी नाले की स्लैब, दुकानदारों ने जताया रोष
जींदरोड पर पानी निकासी की उचित व्यवस्था नहीं है। सड़क किनारे बने नाले की लंबे समय से सफाई नहीं हुई है। वहीं रखरखाव के अभाव में नाले की स्लैब भी टूट चुकी है। गंदगी और स्लैब का मलबा नाले के अंदर ही पड़ा है। इससे पानी निकासी प्रभावित हो रही है। ऐसे में कई बार नाला ओवरफ्लो होने से सड़क पर जलभराव की स्थिति उत्पन्न हो जाती है। दुकानदारों ने प्रशासन से नाले की नियमित सफाई कराने और टूटी हुई स्लैब की मरम्मत कराने की मांग की।
दुकानदार दिनेश, राजकुमार, नरेश, रघुनाथ, राजसिंह, राजबीर, संदीप का कहना है कि जींद रोड पर नाले की नियमित रूप से सफाई नहीं हो रही है। इससे नाले में गंदगी बढ़ती जा रही है। वहीं आसपास की कॉलोनियों से पानी की निकासी भी नाले में होती है। नियमित सफाई के अभाव में नाला अवरूद्ध हो चुका है। वहीं नाले को पानी निकासी के लिए ड्रेन से भी नहीं जोड़ा गया है। इससे पानी नाले में ही एकत्रित होता रहता है। अधिक पानी होने पर नाला ओवरफ्लो होने से सड़क पर जलभराव हो जाता है। सड़क पर जलभराव होने से वाहन चालकों के साथ-साथ दुकानदारों की परेशानी भी बढ़ जाती है। दुकानदारों का कहना है कि नाले में भरी गंदगी से आसपास के क्षेत्र में दुर्गंध फैली रहती है। दुर्गंध के कारण दुकानदारों का दुकानों में बैठना दूभर हो गया है। वहीं नाले के रखरखाव के अभाव में नाले की स्लैब टूटनी शुरू हो गई है। स्लैब जगह-जगह से टूटी हुई है और मलबा नाले के अंदर ही गिर रहा है। इससे पानी निकासी में बाधा उत्पन्न हो रही है। दुकानदारों ने नगर परिषद से नियमित रूप से नाले की सफाई कराने और टूटी हुई स्लैब की मरम्मत कराने की मांग की।
^सफाई कर्मचारियों को नियमित रूप से नालों की सफाई करने के निर्देश दिए हैं। इसके बावजूद यदि किसी क्षेत्र में नाले की सफाई नहीं हो रही है, तो लोग सीधे ही कार्यालय में शिकायत दर्ज करवा सकते हैं। उनकी समस्या का तुरंत समाधान किया जाएगा। नाले की मरम्मत का कार्य भी जल्दी ही शुरू करवाया जाएगा। ताकि लोगों को किसी प्रकार की परेशानी का सामना नहीं करना पड़े।\\\'\\\' रामकरणभारद्वाज, सचिव, नगर परिषद, गोहाना।
^ जींद रोड पर जगह-जगह गड्ढे बने हुए हैं। नाला ओवरफ्लो होने से अक्सर पानी सड़क पर भर जाता है। विभाग नाला के पानी की निकासी की व्यवस्था नहीं कर रहा है। नाला की स्लैब कई स्थानों पर भी टूट गई है। इससे नाला खुला हुआ पड़ा है। इससे हादसा होने का अंदेशा बना रहता है। विभाग को प्राथमिकता के आधार पर नाला पर स्लैब रखने चाहिए।\\\'\\\' राजकुमार,वाहन चालक।
^ जींद रोड नाला की स्लैब कई जगह से टूटी हुई है। आसपास कॉलोनी के बच्चे भी सड़क के आसपास खाली पड़े प्लाटों में खेलते रहते हैं। इससे नाला में गिरने का अंदेशा बना रहता है। स्लैब टूटने पर आसपास फैली गंदगी नाला में चली जाती है। वैसे भी नाला के पानी निकासी ड्रेन में नहीं की गई है। जिससे नाला किसी भी समय ओवरफ्लो हो जाता है।\\\'\\\' प्रवेश,निवासी जींद रोड।
गोहाना .जींद रोड पर रखरखाव के अभाव में नाले की टूटी हुई स्लैब दिखाते दुकानदार।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva